Emlékezünk!

Hála Ég – Fölöld szent Urának,
aki minket áldott, védett,
ős templomunk megérhetett,
kettőszázhuszonöt évet!
Falai közt azóta szól
élő Ige, ima, ének,
s mindig voltak hallgatói,
lélekmentő szent igének. 
Nemzedékek jönnek, mennek,
ám templomunk szilárdan áll,
karcsú tornya égre mutat,
Atyánk minket, honába vár!
Templomfalba épült kövek,
ím, szavak nélkül hirdetik,
lelki áldást kap az Úrtól,
aki ide, megérkezik. 
Háborúkban, viharokban,
áll, mint szikla a tengerben, 
szószékén, Szentlelke által,
Jézus munkál a szívekben.

Urunk áld meg templomunkat,
álljon mint Sionnak vára!
Térjen ide még sok lélek,
Megváltónk hívó szavára!
Szóljon benne hétről – hétre,        
Ige, ima, hálaének,
szolgáljon szent otthonául,
még sok újabb nemzedéknek!
Pecznyík Pál Celldömölk, 2011. VIII. 15.